Fra slutten av 1700-tallet hadde herremote i de høyere sirkler i Europa vært dominert av rokokko-stilen med fargerike og gjerne omfangsrike klær i dyre stoffer, store pudrete parykker, kniplingsmasjetter og hvit sminke, ofte med påmalt skjønnhetsflekk, også for menn. Med empire-stilen som vokste fram etter den franske revolusjon dukket det etter hvert også opp en mer avmålt herremote. I England slo denne stilen imidlertid ikke gjennom med en gang.